Vrapim 5 kilometra gjatë agjërimit
Disa myslimanë amerikanë vrapojnë 5 kilometra gjatë agjërimit për bamirësi
Gjatë një mbrëmjeje vere, ndërsa dielli është ende mbi horizontin e Uashingtonit, njerëzit përgatiten për të bërë një vrapim prej 5 kilometrash për qëllime bamirësie. Por, këta pjesëmarrës nuk kanë pirë apo ngrënë asgjë që përpara agimit. Quhet “Fasting 5K” – një aktivitet i përvitshëm bamirësie që zhvillohet gjatë muajit të shenjtë të Ramazanit, kur myslimanët agjërojnë që nga agimi dhe deri në perëndim të diellit. Ky aktivitetet, që filloi për herë të parë në Boston në vitin 2013, zhvillohet tashmë në 11 qytete të Amerikës së Veriut, ndër to edhe në Uashington, New York, Çikago, apo në Toronto të Kanadasë, me qëllim mbledhjen e fondeve për fuqizimin e organizatave të të rinjve. thotë pjesëmarrësi Viqar Hussein. Trajektorja e vrapimit kalon përgjatë shëtitores kombëtare, që nga Kapitoli dhe deri tek Monumenti i Uashingtonit. Gara është e hapur për të gjithë dhe jo të gjithë pjesëmarrësit janë myslimanë. Madje vrapimi nuk është i detyrueshëm. Njerëz marrin pjesë pasi besojnë tek kauza. thotë pjesëmarrësja Adeela Khan. Çdo pjesëmarrësi i kërkohet të mbledhë 250 dollarë. Këtë vit, Farid Hussein mblodhi 17 mijë dollarë, kryesisht në zonën e Uashingtonit. thotë fituesi Farid Hussein. Këtë vit morën pjesë 600 vetë nga 11 qytete dhe u mblodhën 102 mijë dollarë. Fondet do të shpërndahen nëpërmjet Shoqatës Botërore për Vajzat dhe Djemtë Skautistë, si dhe grupime të tjera. Organizata “Poligon” nga Uashingtoni merr gjithashtu pjesë. thotë Wardah Rashid, e organizatës “Poligon”. Ndërsa dielli fillon të perëndojë, pjesëmarrësit mund të fillojnë të falen dhe të ushqehen. Kjo traditë komunitare e Ramazanit është e shtrenjtë për myslimanët, kudo që ndodhen.